CELEX: 22013D0075
Language: lt
Date: 1367539200000
Title: 2013 m. gegužės 3 d. EEE jungtinio komiteto sprendimas Nr. 75/2013, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

31.10.2013   
            
            
               LT
            
            
               Europos Sąjungos oficialusis leidinys
            
            
               L 291/32
            
         EEE JUNGTINIO KOMITETO SPRENDIMAS
   Nr. 75/2013
   2013 m. gegužės 3 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2010 m. spalio 20 d. Europos Parlamento ir Tarybos reglamentas (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos (1),
            
         
               (2)
            
            
               į EEE susitarimą turi būti įtrauktas 2012 m. vasario 23 d. Komisijos deleguotasis reglamentas (ES) Nr. 363/2012 dėl procedūrinių stebėsenos organizacijų pripažinimo ir jų pripažinimo atšaukimo taisyklių, nustatytų Europos Parlamento ir Tarybos reglamente (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos (2),
            
         
               (3)
            
            
               į EEE susitarimą turi būti įtrauktas 2012 m. liepos 6 d. Komisijos įgyvendinimo reglamentas (ES) Nr. 607/2012 dėl išsamių deramo patikrinimo sistemos ir stebėsenos organizacijų patikrinimų dažnumo ir pobūdžio taisyklių, numatytų Europos Parlamento ir Tarybos reglamente (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos (3),
            
         
               (4)
            
            
               todėl EEE susitarimo II priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Po EEE susitarimo II priedo XVII skyriaus 9bi punkto (Komisijos reglamentas (EB) Nr. 308/2008) įterpiama:
   
               „9c.
            
            
               
                  32010 R 0995: 2010 m. spalio 20 d. Europos Parlamento ir Tarybos reglamentas (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos (OL L 295, 2010 11 12, p. 23).
               Reglamento nuostatos šio Susitarimo tikslais pritaikomos taip:
               
                           a)
                        
                        
                           3 straipsnio pirma pastraipa netaikoma ELPA valstybėms;
                        
                     
                           b)
                        
                        
                           3 straipsnio antroje pastraipoje ELPA valstybių atžvilgiu sakinio dalis „Reglamento (EB) Nr. 338/97 A, B ar C prieduose“ pakeičiama į „Atitinkamose teisės aktų, kuriais toje ELPA valstybėje įgyvendinama Nykstančių laukinės faunos ir floros rūšių tarptautinės prekybos konvencija, dalyse“;
                        
                     
                           c)
                        
                        
                           8 straipsnio 3, 5 ir 6 dalyse ELPA valstybės stebėsenos organizacijų atžvilgiu ir nepažeidžiant Susitarimo 1 protokolo žodis „Komisija“ pakeičiamas į „ELPA priežiūros institucija“.
                        
                     
         
               9ca.
            
            
               
                  32012 R 0363: 2012 m. vasario 23 d. Komisijos deleguotasis reglamentas (ES) Nr. 363/2012 dėl procedūrinių stebėsenos organizacijų pripažinimo ir jų pripažinimo atšaukimo taisyklių, nustatytų Europos Parlamento ir Tarybos reglamente (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos (OL L 115, 2012 4 27, p. 12).
               Reglamento nuostatos šio Susitarimo tikslais pritaikomos taip:
               ELPA valstybės stebėsenos organizacijų atžvilgiu ir nepažeidžiant Susitarimo 1 protokolo žodis „Komisija“ pakeičiamas į „ELPA priežiūros institucija“.
            
         
               9cb.
            
            
               
                  32012 R 0607: 2012 m. liepos 6 d. Komisijos įgyvendinimo reglamentas (ES) Nr. 607/2012 dėl išsamių deramo patikrinimo sistemos ir stebėsenos organizacijų patikrinimų dažnumo ir pobūdžio taisyklių, numatytų Europos Parlamento ir Tarybos reglamente (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos (OL L 177, 2012 7 7, p. 16).
               Reglamento nuostatos šio Susitarimo tikslais pritaikomos taip:
               6 straipsnio 2 dalies b punkte ELPA valstybės stebėsenos organizacijų atžvilgiu ir nepažeidžiant Susitarimo 1 protokolo žodis „Komisija“ pakeičiamas į „ELPA priežiūros institucija“.“
            
         2 straipsnis
   
      Europos Sąjungos oficialiojo leidinio EEE priede skelbtini Reglamento (ES) Nr. 995/2010, Deleguotojo reglamento (ES) Nr. 363/2012 ir Įgyvendinimo reglamento (ES) Nr. 607/2012 tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2013 m. gegužės 4 d., jei buvo pateikti visi pranešimai pagal EEE susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. gegužės 3 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL L 295, 2010 11 12, p. 23.
   
      (2)  OL L 115, 2012 4 27, p. 12.
   
      (3)  OL L 177, 2012 7 7, p. 16.
   
      (4)  Konstitucinių reikalavimø nurodyta.